《归故园》
宋代·舒岳祥

千家桑梓兵余痛，十世松楸火后悲。
瓦砾成滩无鸟雀，荆蒿如杖有狐狸。
咸平树在枝柯损，晚易书亡目录遗。
半树瑶花微雨里，向谁寂寞泪将垂。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。